La mai bine de 12 ani de la divorțul de Cristi Borcea, va ajunge din nou în fața altarului. Mihaela Borcea și actualul său iubit, Sorin Rap, își vor jura credință în fața lui Dumnezeu, potrivit mărturisirilor făcute de femeia de afaceri, în exclusivitate pentru CANCAN.RO.
Mihaela Borcea și actualul său iubit, Sorin Rap, sunt împreună de mai bine de nouă ani și formează unul dintre cele mai stabile cupluri din show-bizz-ul autohton. Cu toate acestea, femeia de afaceri a evitat să-și oficializeze relația în fața ofițerului stării civile.
Fosta soție a lui Cristi Borcea a mărturisit însă, în exclusivitate pentru CANCAN.RO, că ea și partenerul său de viață își vor jura credință veșnică în fața lui Dumnezeu. „Va avea loc o slujbă la biserică, pentru că nu poți trăi în păcat. Eu sunt cu frica lui Dumnezeu”, a declarat Mihaela.
Femeia de afaceri nu intenționează, însă, să ajungă și-n fața ofițerului stării civile. „Fără acte. Acestea nu țin loc de dragoste”, a completat ea.
Mihaela Borcea nu ne-a ascuns nici faptul că nu s-a putut bucura de nunta sa, pe care a avut-o cu Cristi Borcea, și că cei trei copii pe care-i au împreună nu sunt preocupați să-și întemeieze încă o familie.
„Aveam 19 ani, era iarnă și eram foarte tânără. Nu prea m-am putut bucura de nunta mea. Copiii întâi se vor ocupa de cariere, apoi își vor întemeia o familie. Și eu, și tatăl lor i-am învățat cum să se descurce în viață. Noi am luat-o de la zero, nu aveam nimic. Din 1988, totul am făcut împreună. Amândoi am muncit de copii, fără vacanțe”, a specificat Mihaela.
Deși este o femeie de afaceri prosperă și a clădit alături de fostul său un adevărat imperiu, Mihaela Borcea nu ne-a ascuns faptul că și ea a avut probleme financiare.
„Nu poți spune că totul e roz. Am avut și noi probleme financiare, ca multă lume, mai ales în pandemie. Nimic nu pică din cer, dacă nu ești implicat total. Normal că am făcut și economii. Eu în niciun caz nu sunt o persoană cheltuitoare, ci una foarte echilibrată”, a spus fosta soție a lui Cristian Borcea.
Altfel, aceasta ne-a mai spus că, deși nu mai are nicio legătură cu hotelul lui Cristi Borcea de pe litoral, pe care ea însăși l-a transformat într-o afacere înfloritoare, a rămas cu satisfacția lucrului bine făcut: „Am fost recent acolo, chiar dacă nu mai sunt implicată. Am satisfacția că am lăsat ceva în urmă. Era o groapă când l-am luat, nu era nimeni în zonă. Acum e pe mâini bune și am încredere că cei care se ocupă acum de el vor face lucruri foarte frumoase. Un resort adevărat. Și noi, în fiecare an investeam”.